CELEX: 62015TN0723
Language: da
Date: 2015-12-04 00:00:00
Title: Sag T-723/15: Sag anlagt den 4. december 2015 — Genossenschaftsverband Bayern mod Kommissionen

15.2.2016   
            
            
               DA
            
            
               Den Europæiske Unions Tidende
            
            
               C 59/40
            
         Sag anlagt den 4. december 2015 — Genossenschaftsverband Bayern mod Kommissionen
   (Sag T-723/15)
   (2016/C 059/46)
   Processprog: tysk
   
      Parter
   
   
      Sagsøger: Genossenschaftsverband Bayern e.V. (München, Tyskland) (ved advokaterne C. Bittner og N. Thies)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Den anfægtede afgørelse annulleres, for så vidt som
               
                           —
                        
                        
                           den i artikel 1 fastslår, at der i Tyskland med hensyn til de i Bayern gennemførte mælkekvalitetskontroller til fordel for de i Bayern berørte mejerivirksomheder er tildelt statsstøtte i strid med artikel 108, stk. 3, TEUF, og at denne støtte siden den 1. januar 2007 har været uforenelig med det indre marked,
                        
                     
                           —
                        
                        
                           den i artikel 2-4 anordner denne støtte med tillæg af renter tilbagesøgt fra de begunstigede.
                        
                     
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har med det foreliggende søgsmål nedlagt påstand om delvis annullation af Kommissionens afgørelse C(2015) 6295 final af 18. september 2015 i sag SA.35484 (2013/C) (ex SA.35484 (2012/NN)) om Tysklands statsstøtte til mælkekvalitetskontroller i forbindelse med lov om mælk og fedtstoffer.
   Sagsøgeren har til støtte for søgsmålet gjort seks anbringender gældende, der i de væsentlige er identiske med eller ligner de anbringender, der er gjort gældende i sag T-722/15, Interessengemeinschaft privater Milchverarbeiter Bayerns mod Kommissionen.